**APSTIPRINĀTS**

Vidzemes plānošanas reģiona

iepirkumu komisijas

2018. gada 30. novembra sēdē

(protokola Nr. VPR/2018/09/1)

**VIDZEMES PLĀNOŠANAS REĢIONS**

**Iepirkuma**

*saskaņā ar Publisko iepirkumu likuma 9. pantu*

**“Degvielas iegāde Vidzemes plānošanas reģiona vajadzībām”**

**NOLIKUMS**

Iepirkuma identifikācijas Nr. VPR/2018/09

Cēsis

2018. gads

**VISPĀRĪGĀ INFORMĀCIJA**

1. **Iepirkuma identifikācijas numurs:** **VPR/2018/09**
2. **Pasūtītājs**:

|  |  |
| --- | --- |
| **Pasūtītāja nosaukums** | **Vidzemes plānošanas reģions** |
| **Adrese** | Jāņa Poruka iela 8-108, Cēsis, Cēsu novads, LV-4101, Latvija |
| **Reģistrācijas Nr.** | 90002180246 |
| **Kontaktpersona** | Vidzemes plānošanas reģiona Attīstības un plānošanas nodaļas vadītāja Laila Gercāne. Kontaktpersona sniedz tikai organizatoriska satura informāciju par iepirkumu. |
| **Tālruņa Nr.** | Tālr.: +371 64116014, +371 64116007, mob. tālr.: +371 29120536. |
| **E-pasta adrese** | vidzeme@vidzeme.lv; laila.gercane@vidzeme.lv  |
| **Darba laiks** | No pirmdienas līdz ceturtdienai 08.30–17.00, piektdienās 08.30–16.00. Pārtraukums no 12.30–13.00. |

1. **Iepirkuma priekšmets** ir degvielas – bezsvina benzīna ar oktānskaitli 95E (turpmāk – benzīns 95E),bezsvina benzīna ar oktānskaitli 98E (turpmāk – benzīns 98E) un sezonai atbilstošas dīzeļdegvielas (turpmāk – dīzeļdegviela) iegāde Pretendenta degvielas uzpildes stacijās, turpmāk – DUS, Vidzemes plānošanas reģiona vajadzībām atbilstoši Tehniskās specifikācijas prasībām (1. pielikums).

CPV galvenais kods – [09100000-0](http://www.iub.gov.lv/lv/iubcpv/parent/232/clasif/main/) Degvielas.

Iepirkuma priekšmets nav sadalīts daļās.

Pretendents nevar iesniegt piedāvājumu variantus.

1. **Iepirkuma veids** – iepirkums saskaņā ar Publisko iepirkumu likuma 9. panta prasībām.
2. **Paredzamais iepirkuma priekšmeta apjoms:**
	1. benzīns 95 E – paredzamais apjoms 3 600 litri;
	2. benzīns 98 E – paredzamais apjoms 4 600 litri;
	3. dīzeļdegviela – paredzamais apjoms 20 000 litri.
3. **Pasūtītāja plānotā līgumcena** ir līdz 40 000 EUR (četrdesmit tūkstoši *euro*) bez PVN. Pasūtītājam līguma izpildes laikā nav pienākums apgūt visu šajā punktā norādīto plānoto līgumcenu.
4. **Līguma izpildes vieta** – saskaņā ar Tehniskās specifikācijas noteikumiem.
5. **Plānotais iepirkuma līguma izpildes termiņš** – **24 (divdesmit četri)** **mēneši** no līguma noslēgšanas dienas vai līdz nolikuma 6. punktā norādītās plānotās līgumcenas apguvei.
6. **Norēķini** ar pretendentu iepirkuma līguma izpildes laikā tiks veikti Tehniskajā specifikācijā noteiktajā kārtībā.
7. **Iepirkuma izziņošana un informācijas sniegšana par iepirkumu**
	1. Iepirkuma nolikums un Tehniskā specifikācija ir bez maksas brīvi un tieši pieejami Vidzemes plānošanas reģiona mājas lapā internetā <http://www.vidzeme.lv/lv/iepirkumi>. Ar iepirkuma nolikumu un Tehnisko specifikāciju ieinteresētie piegādātāji ir tiesīgi iepazīties līdz **2018. gada 17. decembrim plkst. 10**.**00** uz vietas, Vidzemes plānošanas reģionā, Jāņa Poruka ielā 8-108, Cēsīs, Cēsu novadā, iepriekš sazinoties pa tālr. +371 64116014.
	2. Saziņa starp Pasūtītāju un Pretendentiem iepirkuma ietvaros notiek latviešu valodā pa pastu, elektroniski (izmantojot kontaktpersonas elektronisko pasta adresi) vai iesniedzot personīgi Vidzemes plānošanas reģionā, Jāņa Poruka ielā 8-108, Cēsīs, Cēsu novadā, LV-4101.
	3. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, Pasūtītājs to sniedz triju darba dienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju Pasūtītājs nosūta piegādātājam, kas uzdevis jautājumu, un vienlaikus ievieto šo informāciju vietā, kur ir pieejams iepirkuma nolikums, norādot arī uzdoto jautājumu. Pasūtītājs ar iepirkumu saistītās informācijas apmaiņu nodrošina saskaņā ar Publisko iepirkumu likuma [38. pantu](https://m.likumi.lv/doc.php?id=287760#p38).
8. **Piedāvājumu iesniegšana**
	1. Piegādātāji piedāvājumus var iesniegt **līdz 2018. gada 17. decembrim plkst. 10**.**00**,Vidzemes plānošanas reģionā – Jāņa Poruka ielā 8-108, Cēsīs, Cēsu novadā, LV-4101, iesniedzot personīgi vai atsūtot pa pastu, ar nosacījumu, ka piedāvājumam jābūt nogādātam šajā punktā norādītajā adresē un termiņā, un par to pilnu atbildību uzņemas Piegādātājs.
	2. **Piedāvājumu publiska atvēršana nav paredzēta**.
	3. Pretendenti paziņojumā par iepirkumu noteiktā termiņā un vietā iesniedz rakstveida piedāvājumu, kas sastāv no pieteikuma, kurā tiek izteikta Pretendenta vēlme piedalīties iepirkumā, un nolikumā noteiktajiem dokumentiem.
	4. Visas ieinteresētās personas piedāvājumu var iesniegt, sākot ar dienu, kad paziņojums par iepirkumu ir publicēts Vidzemes plānošanas reģiona mājas lapā [www.vidzeme.lv](http://www.vidzeme.lv) sadaļā – ,,Iepirkumi” <http://www.vidzeme.lv/lv/iepirkumi>, līdz nolikumā norādītajam termiņam.
	5. Piedāvājumi, kuri iesniegti pēc nolikuma 11.1. punktā noteiktā termiņa vai kas nav noformēti tā, lai piedāvājumā iekļautā informācija nebūtu pieejama līdz piedāvājumu atvēršanas brīdim, netiks vērtēti un neatvērti tiks atdoti (nosūtīti) atpakaļ iesniedzējam.
	6. Pretendents var atsaukt vai mainīt savu piedāvājumu līdz piedāvājuma iesniegšanas termiņa beigām.
	7. Iesniegtie piedāvājumi pēc piedāvājuma iesniegšanas termiņa beigām ir Pasūtītāja īpašums un netiek atdoti atpakaļ Pretendentiem, izņemot nolikuma 11.5. un 11.6. punktā minēto gadījumu.
	8. Piedāvājumu iesniedz slēgtā aploksnē (iepakojumā), uz kuras ir norādīts:
		1. Pasūtītāja nosaukums un adrese;
		2. iepirkuma nosaukums un identifikācijas numurs;
		3. Pretendenta nosaukums un reģistrācijas numurs (juridiskai personai) vai vārds un uzvārds (fiziskai personai), kā arī adrese, tālruņa numurs/-i, faksa numurs (ja ir) un e-pasta adrese, un **informācija – ,,Neatvērt līdz 2018. gada 17. decembrim plkst. 10**.**00”.**
	9. Iepirkuma piedāvājuma oriģināls jāiesniedz drukātā veidā vienā eksemplārā.
	10. Piedāvājumam jābūt skaidri salasāmam, bez labojumiem un dzēsumiem, dokumentiem jābūt ar satura rādītāju, numurētām, cauršūtām lappusēm. Auklu galu sējuma vietas pārlīmē un norāda kopējo lappušu skaitu, kā arī apstiprina ar Pretendenta pilnvarotās vai Pretendenta paraksttiesīgās personas parakstu, norādot paraksta atšifrējumu un amatu.
	11. Pretendents piedāvājumu sagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā.
	12. Ja piedāvājumam pievieno dokumentu kopijas, tās apliecina saskaņā ar Dokumentu juridiskā spēka likuma prasībām un 04.09.2018. Ministru kabineta noteikumiem Nr. 558 „Dokumentu izstrādāšanas un noformēšanas kārtība”.

*Piezīme: Iesniedzot piedāvājumu, piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ar nosacījumu, ka* *viss piedāvājums ir cauršūts un caurauklots* *atbilstoši nolikuma prasībām. Apliecinot dokumentu kopijas, Pretendents zīmoga nospiedumu lieto, ja to paredz tiesību akti.*

* 1. Pretendents iesniedz parakstītu piedāvājumu. Piedāvājumu paraksta Pretendenta amatpersona, kuras pārstāvības tiesības ir reģistrētas likumā noteiktajā kārtībā, vai pilnvarotā persona, pievienojot attiecīgās pilnvaras oriģinālu vai normatīvajos aktos noteiktajā kārtībā apliecinātu pilnvaras kopiju. Ja piedāvājumu iesniedz piegādātāju apvienība, pieteikumu paraksta visas personas, kas ietilpst piegādātāju apvienībā.
1. **Prasības pretendentiem**
	1. Iepirkumā var piedalīties jebkura fiziska vai juridiska persona vai šādu personu apvienība jebkurā to kombinācijā, kas atbilst iepirkuma dokumentācijā izvirzītajām prasībām. Pretendenti – fiziskas vai juridiskas personas vai šādu personu apvienība jebkurā kombinācijā, kas atbilst nolikumā noteiktajām prasībām.
	2. **Pasūtītājs izslēgs pretendentu no turpmākas dalības iepirkumā** jebkurā no Publisko iepirkumu likuma 9. panta astotajā daļā noteiktajiem gadījumiem, ņemot vērā Publisko iepirkumu likumā norādītos izņēmumus, termiņus un pārbaudīšanas kārtību, kā arī Starptautisko un Latvijas Republikas nacionālo sankciju likuma 11.1 pantā minētajos gadījumos.
	3. Nolikuma 12.2. punktā minēto apstākļu esamību Pasūtītājs, Publisko iepirkumu likuma 9. panta noteiktajā kārtībā, pārbauda attiecībā uz pretendentu, kuram būtu piešķiramas iepirkuma līguma slēgšanas tiesības.
	4. **Prasības attiecībā uz pretendenta iespējām veikt profesionālo darbību, tehniskajām un profesionālajām spējām:**

|  |  |  |
| --- | --- | --- |
| **Nr.****p.k.** | **Kvalifikācijas prasības**  | **Dokuments kvalifikācijas prasības atbilstības novērtēšanai** |
| 12.4.1. | Ja Pretendents ir komersants, tas ir reģistrēts, licencēts un sertificēts atbilstoši attiecīgās valsts normatīvo aktu prasībām un ir tiesīgs veikt pasūtītājam nepieciešamo preču piegādi Latvijas Republikā.Ja par iepirkuma uzvarētāju tiek atzīta personu apvienība, tā līdz iepirkuma Līguma noslēgšanai, bet ne vēlāk kā 10 dienu laikā no dienas, kad saskaņā ar Publisko iepirkumu likumu Pasūtītājs ir informējis Pretendentu par iepirkuma līguma slēgšanas tiesību piešķiršanu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.Šajā punktā minēto termiņu var pagarināt, ja attiecīgais ārvalsts Pretendents iesniedz pierādījumus tam, ka attiecīgajā mītnes valstī reģistrācijas procesam nepieciešams ilgāks laiks. | Iepirkuma komisija pārbauda, vai Pretendents, ja tas ir komersants, ir reģistrēts Uzņēmumu reģistra Komercreģistrā.**Ārvalstu pretendents**, ja Pretendents ir komersants, iesniedz kompetentas attiecīgās valsts institūcijas izsniegtu dokumentu (oriģinālu vai apliecinātu kopiju), kas apliecina, ka Pretendents reģistrēts atbilstoši attiecīgās valsts normatīvo aktu prasībām.Ja piedāvājumu iesniedz piegādātāju apvienība, tad iesniedzams apliecinājums, ka gadījumā, ja apvienība tiks atzīta par iepirkuma uzvarētāju, tā izpildīs nolikuma 12.4.1. apakšpunktā minētos nosacījumus.Licences (ar pielikumiem), kas apliecina uzņēmuma tiesības mazumtirdzniecībā Latvijas Republikas teritorijā tirgot benzīnu un dīzeļdegvielu, atbilstoši Latvijas Republikas Ministru kabineta 04.09.2018. noteikumiem Nr.558 „Dokumentu izstrādāšanas un noformēšanas noteikumi” apliecinātas kopijas. |
| 12.4.2. | Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā.Ja piedāvājumu iesniedz personu apvienība, piedāvājumā norāda personu, kura pārstāv personu apvienību iepirkumā, nodrošinot iepirkuma ietvaros informācijas apmaiņu ar iepirkuma komisiju. Personu apvienības dalībnieki iepirkumam iesniegtajā piedāvājumā norāda arī katras personas uzņemtos pienākumus paredzamā līguma saistību izpildē. Šo informāciju paraksta katrs personu apvienības dalībnieks. |
| 12.4.3. | Ja Pretendents piesaista apakšuzņēmējus, tad Pretendents iesniedz apliecinājumu tam, kuru no līguma daļām tas paredzējis nodot apakšuzņēmējam, norādot apakšuzņēmēju un procentus no līguma apjoma. Apakšuzņēmējs iesniedz rakstisku apliecinājumu par gatavību piedalīties iepirkuma līguma izpildē. Ja Pretendents līguma izpildē neplāno piesaistīt apakšuzņēmējus, Pretendents to norāda savā piedāvājumā (skatīt 2. pielikumu – Pretendenta pieteikums). |

1. **Pretendentam jāiesniedz šādi dokumenti:**
	1. Nolikuma 12.4. punktā (un tā apakšpunktos) minētie dokumenti.
	2. Pretendenta pieteikuma (nolikuma 2. pielikums) oriģināls.
	3. **Tehniskais piedāvājums**:
		1. Pretendents iesniedz apliecinājumu, ka tas ir iepazinies ar iepirkuma “Degvielas iegāde Vidzemes plānošanas reģiona vajadzībām”, iepirkuma identifikācijas Nr. VPR/2018/09, nolikumu, t.sk., līgumu un Tehnisko specifikāciju, piekrīt šajos dokumentos izvirzītajām prasībām un apņemas tās pildīt, ja iepirkuma komisija pieņem lēmumu piešķirt tam tiesības slēgt konkrēto līgumu (ietverts Pretendenta pieteikumā – nolikuma 2. pielikumā);
		2. DUS saraksts ar adresēm, kurās Pretendents, ievērojot Tehniskās specifikācijas prasības, piedāvā **iegādāties degvielu un par to norēķināties ar degvielas kredītkartēm 24 (divdesmit četras) stundas diennaktī**;
		3. apliecinājums, ka Pretendents piedāvā Pasūtītājam iegādāties degvielu, izmantojot Pretendenta bez maksas izsniegtas kredītkartes degvielas iegādei saskaņā ar iepirkuma Tehniskās specifikācijas prasībām.
	4. **Finanšu piedāvājums**, ko sagatavo saskaņā ar Nolikuma 3. pielikumu, ņemot vērā šādus noteikumus:
		1. Pretendents norāda viena litra Tehniskajā specifikācijā norādītajām prasībām atbilstošas degvielas mazumtirdzniecības cenu (katram preces veidam) bez atlaides un bez PVN Pretendenta Cēsu pilsētas administratīvajā teritorijā esošajā DUS, kas ir tuvākā Pasūtītāja juridiskajai adresei – Jāņa Poruka iela 8-108, Cēsis, Cēsu nov., LV-4101, **paziņojuma par plānoto līgumu publicēšanas dienā Iepirkuma uzraudzības biroja un Pasūtītāja mājas lapā, t.i., 2018. gada 03. decembrī**. Ja minētajā datumā attiecīgajā DUS degvielas mazumtirdzniecības cena (bez atlaides) ir mainījusies, Pretendents norāda tās dienas augstāko cenu bez PVN.
		2. Pretendents norāda pastāvīgo atlaidi 13.4.1. apakšpunktā norādītajam vienam litram degvielas (katram preces veidam), kura būs spēkā Latvijā visu līguma darbības laiku (*euro* bez PVN).
		3. Pretendents norāda viena Tehniskajā specifikācijā norādītajam prasību līmenim atbilstoša degvielas litra (katram preces veidam) mazumtirdzniecības cenu (*euro* bez PVN) ar 13.4.2. apakšpunktā norādīto atlaidi.
		4. Pretendents norāda piedāvājuma kopējo līgumcenu (bez PVN un ar PVN).
		5. Visām piedāvājumā ietvertajām cenām ir jābūt norādītām ***euro*** **ar 3 (trīs) zīmēm** aiz komata.
	5. Pamatojoties uz Starptautisko un Latvijas Republikas nacionālo sankciju likumu, lai pārliecinātos par **ārvalstu Pretendenta** amatpersonām, Pretendents iesniedz kompetentas institūcijas izsniegtu izziņu par valdes/padomes sastāvu un Pretendenta apliecinājumu, ka informācija aizvien ir aktuāla.
2. **Piedāvājuma izvēle**
	1. Piedāvājumu atvēršanu un izvērtēšanu veic Pasūtītāja iepirkumu komisija slēgtās sēdēs bez Pretendentu klātbūtnes. Komisija no kvalifikācijas un Tehniskās specifikācijas prasībām atbilstošiem piedāvājumiem izvēlas **piedāvājumu ar zemāko cenu**. Lai izvēlētos **piedāvājumu ar viszemāko cenu**, iepirkuma komisija vērtēs Finanšu piedāvājumā norādīto Kopējo līgumcenu EUR bez PVN.
	2. Piedāvājumu vērtēšanas laikā Pasūtītājs pārbauda, vai Pretendentu piedāvājumā nav aritmētisku kļūdu. Ja Pasūtītājs konstatē šādas kļūdas, tas šīs kļūdas izlabo. Par kļūdu labojumu un laboto piedāvājuma summu Pasūtītājs paziņo Pretendentam, kura pieļautās kļūdas labotas. Vērtējot piedāvājumu, Pasūtītājs ņem vērā labojumus.
	3. Iepirkuma komisija ir tiesīga Pretendentu kvalifikācijas atbilstības pārbaudi veikt tikai tam Pretendentam, kuram būtu piešķiramas iepirkuma līguma slēgšanas tiesības.
	4. Ja vismaz diviem Pretendentiem iesniegtā piedāvājuma novērtējums ir vienāds, iepirkuma komisija izvēlas Pretendentu, kam būtu piešķiramas līguma slēgšanas tiesības, šādā kārtībā:
		1. Iepirkuma komisija izvēlas Pretendentu, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku);
		2. ja nav nolikuma 14.4.1. apakšpunktā minēto Pretendentu (vai abi pretendenti atbilst 14.4.1.punktā noteiktajam), tad iepirkuma komisija veic izlozi starp Pretendentiem, uzaicinot tos piedalīties klātienē.
3. **Pretendenta tiesības un pienākumi**
	1. Iesniedzot piedāvājumu, pieprasīt apliecinājumu, ka piedāvājums ir saņemts.
	2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
	3. Sniegt patiesu informāciju.
	4. Sniegt atbildes uz iepirkuma komisijas pieprasījumiem par papildu informāciju, kas nepieciešama piedāvājumu atbilstības pārbaudei, salīdzināšanai un vērtēšanai.
	5. Segt visas izmaksas, kas saistītas ar piedāvājumu sagatavošanu un iesniegšanu.
	6. Nodrošināt, ka Pasūtītājs piedāvājumu saņem līdz piedāvājumu iesniegšanas termiņa beigām.
	7. Apvienoties grupā ar citiem Pretendentiem un iesniegt vienu kopēju piedāvājumu.
	8. Pretendentiem ir pienākums sekot līdzi informācijai un ņemt vērā iepirkumu komisijas skaidrojumus vai atbildes, kas tiek publicētas Vidzemes plānošanas reģiona mājas lapā internetā.
	9. Pretendents, kurš iesniedzis piedāvājumu iepirkumā, uz ko attiecas Publisko iepirkumu likuma 9. panta noteikumi, un kurš uzskata, ka ir aizskartas tā tiesības vai ir iespējams šo tiesību aizskārums, ir tiesīgs pārsūdzēt pieņemto lēmumu Administratīvajā rajona tiesā [Administratīvā procesa likumā](https://m.likumi.lv/ta/id/55567-administrativa-procesa-likums) noteiktajā kārtībā mēneša laikā no lēmuma saņemšanas dienas. Administratīvās rajona tiesas nolēmumu var pārsūdzēt kasācijas kārtībā Augstākās tiesas Administratīvo lietu departamentā. Lēmuma pārsūdzēšana neaptur tā darbību.
4. **Pasūtītāja tiesības un pienākumi**
	1. Pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, ja tas nepieciešams Pretendentu atlasei, piedāvājumu atbilstības pārbaudei, piedāvājumu vērtēšanai un salīdzināšanai, kā arī lūgt, lai Pretendents sniedz papildu informāciju vai precizē dokumentus, kas iesniegti komisijai.
	2. Nodrošināt iepirkuma norisi un dokumentēšanu.
	3. Labot aritmētiskās kļūdas Pretendenta finanšu piedāvājumā.
	4. Pieaicināt atzinumu sniegšanai neatkarīgus ekspertus ar padomdevēja tiesībām.
	5. Jebkurā brīdī pārtraukt iepirkumu, ja tam ir objektīvs pamatojums.
	6. Citas iepirkuma komisijas tiesības saskaņā ar Latvijas Republikas Publisko iepirkumu likumu, šiem noteikumiem un Latvijas Republikā spēkā esošajiem normatīvajiem aktiem.
	7. Pēc piegādātāju rakstiska pieprasījuma normatīvajos aktos noteiktajā kārtībā sniegt informāciju par nolikumu.
	8. Nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem.
	9. Lemt par iesniegtā piedāvājuma noraidīšanu, ja tiek konstatēts, ka tas neatbilst nolikuma prasībām.
	10. Pieņemt lēmumu par iepirkuma uzvarētāju vai objektīva iemeslu dēļ izbeigt iepirkumu, neizvēloties nevienu piedāvājumu.
	11. Pieņemt lēmumu slēgt līgumu ar nākamo atbilstošo piedāvājumu, ja uzvarētājs atsakās noslēgt iepirkuma līgumu. Pirms lēmuma pieņemšanas par līguma noslēgšanu ar nākamo pretendentu, kurš piedāvājis zemāko cenu, pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar pasūtītāju. Ja nepieciešams, pasūtītājs ir tiesīgs pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
5. **Pielikumi:**
	1. 1. pielikums – Tehniskā specifikācija;
	2. 2. pielikums – Pretendenta pieteikums;
	3. 3. pielikums – Finanšu piedāvājuma veidlapa;
	4. 4. pielikums – Līguma projekts.

**1.pielikums**

**TEHNISKĀ SPECIFIKĀCIJA**

*Iepirkumam Publisko iepirkumu likuma 9. panta kārtībā*

**“Degvielas iegāde Vidzemes plānošanas reģiona vajadzībām”**

**Iepirkuma identifikācijas Nr. VPR/2018/09**

1. **Pasūtītājs: Vidzemes plānošanas reģions**,reģ. Nr. 90002180246, Jāņa Poruka iela 8-108, Cēsis, Cēsu nov., LV-4101.
2. **Iepirkuma priekšmets un CPV kods:** degvielas – bezsvina benzīna ar oktānskaitli 95E (turpmāk – benzīns 95E),bezsvina benzīna ar oktānskaitli 98E (turpmāk – benzīns 98E) un sezonai atbilstošas dīzeļdegvielas (turpmāk – dīzeļdegviela) iegāde Pretendenta degvielas uzpildes stacijās, turpmāk – DUS, Vidzemes plānošanas reģiona vajadzībām atbilstoši Tehniskās specifikācijas prasībām.

CPV galvenais kods – [09100000-0](http://www.iub.gov.lv/lv/iubcpv/parent/232/clasif/main/) Degvielas.

1. **Paredzamais iepirkuma priekšmeta apjoms:**
	1. bezsvina benzīns 95 E (vai ekvivalents) – paredzamais apjoms 3 600 litri;
	2. bezsvina benzīns 98 E (vai ekvivalents) – paredzamais apjoms 4 600 litri;
	3. dīzeļdegviela – paredzamais apjoms 20 000 litri.
2. Degvielai jāatbilst spēkā esošo Latvijas nacionālo standartu, Latvijas nacionālā standarta statusā adaptēto Eiropas standartu un citu starptautisko vai reģionālo standartizācijas organizāciju standartu, kā arī citu normatīvo dokumentu prasībām.
3. Pretendentam DUS bez papildu samaksas ir jānodrošina šādi pakalpojumi: kompresors ar manometru pareizai gaisa spiediena kontrolēšanai un regulēšanai riepās, ūdens stiklu mazgāšanai, salvetes roku slaucīšanai.
4. **Degvielas iepirkumi tiks izdarīti pēc nepieciešamības**. Degvielas iepirkuma apjoms un sadalījums pa degvielas veidiem var mainīties, kā arī nesasniegt specifikācijā uzrādītos degvielas apjomus (litros).
5. **Līguma izpildes termiņš** – **24 (divdesmit četri)** mēneši no līguma noslēgšanas dienas vai līdz Tehniskās specifikācijas 8. punktā norādītās plānotās līgumcenas apguvei.
6. **Plānotā līgumcena** – **līdz 40 000 EUR (četrdesmit tūkstoši *euro*)** bez PVN. Pasūtītājam līguma izpildes laikā nav pienākums apgūt visu šajā punktā norādīto plānoto līgumcenu.
7. **Paredzamā līguma izpildes (degvielas iegādes un uzpildes) vieta**: Pretendenta DUS, kā arī (atkarībā no piedāvājuma) savu apakšuzņēmēju DUS Latvijā, Lietuvā un Igaunijā, 24 stundas diennaktī.
8. Degvielas un citu transportlīdzekļu ekspluatācijai un uzturēšanai nepieciešamo preču iegādes veids: izmantojot Pretendenta bez maksas izsniegtās **degvielas elektroniskās norēķinu kredītkartes** (ar magnētisko celiņu vai ar čipu), kas ir bezskaidras naudas norēķinu kredītkartes degvielas, pakalpojuma vai preču iegādei, turpmāk – degvielas kredītkartes.
9. Nepieciešamais degvielas kredītkaršu skaits: ne mazāk kā **15 degvielas kredītkartes**, paredzot iespēju izgatavot papildu degvielas kredītkartes pēc Pasūtītāja pieprasījuma.
10. Pretendents nodrošina, ka Pasūtītājam izsniegtās degvielas kredītkartes atbilst šādiem kritērijiem:
	1. degvielas kredītkaršu derīguma termiņš – visā līguma darbības laikā;
	2. Pasūtītājs visā līguma darbības laikā jebkurā diennakts laikā var brīvi Latvijā, Lietuvā un Igaunijā iegādāties degvielu un citas preces un pakalpojumus (ja Pretendents nodrošina) ar Pretendenta izsniegto degvielas kredītkarti;
	3. degvielas kredītkaršu izgatavošanas un piegādes termiņš – 3 (trīs) darba dienu laikā pēc karšu informācijas saņemšanas izsniedz Pasūtītājam degvielas kredītkartes, to PIN kodus un degvielas kredītkaršu lietošanas noteikumus;
	4. degvielas kredītkaršu izgatavošana, izsniegšana, izmantošana un piegāde Pasūtītājam ir bez maksas;
	5. nekvalitatīvas/bojātas vai nozaudētas degvielas kredītkartes atjaunošanas termiņš – ne vēlāk kā 3 (trīs) darba dienu laikā no rakstiska pieprasījuma izdarīšanas dienas;
	6. Pretendentam jānodrošina, ka degvielas kredītkartēm ir iespējams noteikt limitus (diennakts uzpildes limits, mēneša limits, vienreizējās uzpildes limits), atsevišķus degvielas veidus un ierobežojumus preču vai pakalpojumu iegādei.
11. Pretendents nodrošina, ka tā DUS tīkls, kurā Pasūtītājs 24 stundas diennaktī var iegādāties degvielu, un par iegādāto degvielu norēķināties ar Pretendenta izsniegto degvielas kredītkarti, ir:
	1. ne mazāk kā 1 (viena) DUS katrā no šādiem Latvijas reģioniem: Kurzemē – Liepājā, Zemgalē – Jelgavā, Latgalē – Rēzeknē;

*DUS ir jābūt izvietotām minēto pilsētu administratīvajās teritorijās vai ne tālāk kā 1 km attālumā no pilsētas administratīvās teritorijas robežām.*

* 1. Vidzemes reģionā – Cēsīs, Valmierā, Madonā, Gulbenē, Smiltenē;

*DUS ir jābūt izvietotām minēto pilsētu administratīvajās teritorijās vai ne tālāk kā 1 km attālumā no pilsētas administratīvās teritorijas robežām.*

* 1. ne mazāk kā 1 (viena) DUS Rīgā, Brīvības ielā vai Krasta ielā, braucot no Rīgas centra virzienā uz Cēsīm;
	2. Baltijas valstīs – ne mazāk kā 5 (piecas) DUS Igaunijā un ne mazāk kā 5 (piecas) DUS Lietuvā.
1. Attālums starp divām tuvākajām Pretendenta DUS (vai citām degvielas DUS, kurās var tikt veikti norēķini ar Pretendenta izsniegto degvielas kredītkarti) Latvijā, Lietuvā un Igaunijā ir ne vairāk kā 200 (divi simti) km.
2. Norēķinos (rēķinā) ar Pasūtītāju **Pretendents viena litra cenai piemēro iepirkumā piedāvāto atlaidi**, un tā ir spēkā visu iepirkuma līguma darbības laiku visās Pretendenta DUS Latvijas teritorijā.
3. Pretendentam vienu reizi mēnesī, bet ne vēlāk kā līdz 15.datumam, ir jāiesniedz atskaite un rēķins par degvielas kredītkaršu izmantošanu iepriekšējā mēnesī. Atskaitē un rēķinā ir norādīta informācija par visām darbībām, kas veiktas ar katru konkrēto kredītkarti attiecīgajā mēnesī, norādot degvielas, preču vai pakalpojuma nosaukumu, daudzumu un cenu par vienu vienību, veiktās darbības datumu, čeka numuru, iegādes vietu, kā arī piemēroto atlaidi, kopējo apmaksas summu bez PVN, PVN likmes lielumu un summu ar PVN. Pretendents var paredzēt apmaksas dokumenta nosūtīšanu ne tikai elektroniski, bet arī pa pastu. Elektroniski sagatavotam apmaksas dokumentam, kas iesniegts formātā, no kura nav iespējams datus pārnest MS Excel (\*.xls) formātā, klāt jāpievieno šajā punktā noteiktā informācija MS Excel (\*.xls) formātā.
4. Savstarpējie norēķini tiks veikti pēc faktiski saņemtajām precēm, **veicot 100% pēcapmaksu ne vēlāk kā 30 (trīsdesmit) dienu laikā** pēc atskaites un rēķina saņemšanas.
5. Pretendentam, slēdzot līgumu, ir jānosaka viena kontaktpersona (telefons, e-pasta adrese), ar kuru Pasūtītājs operatīvi var sazināties par līguma izpildes un norēķinu jautājumiem.

**2. pielikums**

**Pretendenta PIETEIKUMS**

PRETENDENTS,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(Juridiskai personai – nosaukums, reģistrācijas numurs, juridiskā adrese;*

*fiziskai personai* – *vārds, uzvārds, personas kods, adrese )*

kuru pārstāv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(pārstāvja/pilnvarotās personas amats un vārds un uzvārds, pilnvarojuma pamats)*

ar šī pieteikuma iesniegšanu:

piesakās piedalīties iepirkumā “Degvielas iegāde Vidzemes plānošanas reģiona vajadzībām”, iepirkuma identifikācijas Nr. VPR/2018/09, un piedāvā veikt preču iegādi saskaņā ar iepirkuma nolikuma un tā sastāvā esošā iepirkuma līguma noteikumiem par piedāvāto kopējo līgumcenu:

|  |  |  |  |
| --- | --- | --- | --- |
| **Līguma priekšmets** | **Līgumcena EUR bez PVN** | **PVN \_\_%** | **Kopējā līgumcena EUR*,* t.sk., PVN \_\_%** |
| Degvielas iegāde Vidzemes plānošanas reģiona vajadzībām |  |  |  |

1. apliecinu, ka esmu iepazinies ar iepirkuma “Degvielas iegāde Vidzemes plānošanas reģiona vajadzībām”, iepirkuma identifikācijas Nr. VPR/2018/09, nolikumu, t.sk., līgumu un Tehnisko specifikāciju, piekrītu šajos dokumentos izvirzītajām prasībām un apņemos tās pildīt, ja iepirkuma komisija pieņem lēmumu piešķirt tam tiesības slēgt konkrēto līgumu;
2. apņemos parakstīt iepirkuma “Degvielas iegāde Vidzemes plānošanas reģiona vajadzībām”, iepirkuma identifikācijas Nr. VPR/2018/09, nolikuma sastāvā esošo līgumu nolikumam pievienotajā redakcijā, ja iepirkuma komisija pieņem lēmumu piešķirt tam tiesības slēgt konkrēto līgumu.

**Vispārēja informācija par Pretendentu**

|  |  |
| --- | --- |
| **1.** | **Pretendenta nosaukums:** |
| **2.** | **Adrese (juridiskā adrese un biroja adrese):** |
| **3.** | **Kontaktpersona (amats, vārds, uzvārds):** |
| **4.** | **Tālruņa Nr.:** |
| **5.** | **Faksa Nr.:** |
| **6.** | **E-pasts:** |
| **7.** | **Nodarbināto skaits:** |
| **8.** | **Pretendenta darbības sfēra (īss apraksts):** |
| **9.**  | **Finanšu rekvizīti:[[1]](#footnote-1)** |
| **Bankas nosaukums:** |  |
| Bankas adrese (tai skaitā pilsēta, valsts, pasta indekss) |  |
| **Bankas kods, konta numurs:** |  |

|  |  |
| --- | --- |
| Pretendenta atbilstība mazajam\* vai vidējam\*\* uzņēmuma statusam *(jānorāda atbilstošo)* |  |
| Pretendenta apakšuzņēmēja atbilstība mazajam vai vidējam uzņēmuma statusam *(jānorāda atbilstošo)* |  |

*\*Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro;*

*\*\*Vidējais uzņēmums ir uzņēmums, kas nav mazais uzņēmums un kurā nodarbinātas mazāk nekā 250 personas, un kura gada apgrozījums nepārsniedz 50 miljonus euro, un/vai kura gada bilance kopā nepārsniedz 43 miljonus euro.*

*Piezīme: Ja Pretendents līguma izpildē neplāno piesaistīt apakšuzņēmējus, Pretendents to norāda savā piedāvājumā.*

Informācija, kas pēc Pretendenta domām ir uzskatāma par ierobežotas pieejamības informāciju, atrodas Pretendenta piedāvājuma \_\_\_\_\_\_\_\_\_\_\_\_\_\_ lpp.

Pārstāvja/pilnvarotās personas ieņemamais amats, vārds, uzvārds, paraksts: \_\_\_\_\_\_\_\_\_\_\_\_\_\_\_\_\_\_

2018. gada \_\_\_ \_\_\_\_\_\_\_\_\_\_\_\_\_\_\_\_

**3. pielikums**

**finanšu piedāvājuma veidlapa**

*Iepirkumam Publisko iepirkumu likuma 9. panta kārtībā*

**“Degvielas iegāde Vidzemes plānošanas reģiona vajadzībām”**

**Iepirkuma identifikācijas Nr. VPR/2018/09**

|  |  |  |  |  |  |
| --- | --- | --- | --- | --- | --- |
| **Preces veids** | **Kopējais daudzums****(litros)** | **Degvielas mazumtirdzniecības cena Cēsu DUS Paziņojuma par plānoto līgumu publicēšanas dienā Iepirkumu uzraudzības biroja mājas lapā****EUR/litrā (bez PVN)[[2]](#footnote-2)** | **Pastāvīgās atlaides apmērs, EUR/litrā** (**bez PVN)** | **Degvielas cena Cēsu DUS ar atlaidi****EUR/litrā (bez PVN)[[3]](#footnote-3)** | **Summa, EUR**(**bez PVN)** |
|
| 1 | 2 | 3 | 4 |  5 | 6=2 x 5 |
| **Benzīns 95 E** | 3 600 |  |  |  |  |
| **Benzīns 98 E** | 4 600 |  |   |   |   |
| **Dīzeļdegviela** | 20 000 |  |   |   |   |
|  |  |  | Kopējā līgumcena EUR bez PVN |   |
|  |  |  |  | PVN \_\_\_ % |   |
|  |  |  | Pavisam kopā EUR ar PVN |   |
|  |  |  |  |  |

**4. pielikums**

**Piegādes līgums**

Cēsīs, 201\_\_. gada \_\_\_. \_\_\_\_\_\_\_\_\_\_\_\_\_

**Vidzemes plānošanas reģions**, reģistrācijas Nr. 90002180246, adrese – Jāņa Poruka iela 8-108, Cēsis, Cēsu novads, LV-4101, turpmāk – Pircējs, administrācijas vadītājas \_\_\_\_\_\_\_\_\_\_\_\_\_\_\_\_ personā, kura rīkojas saskaņā ar Nolikumu,

un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk – Pārdevējs,

turpmāk kopā – Līdzēji, katrs – Līdzējs,

pamatojoties uz iepirkuma “Degvielas iegāde Vidzemes plānošanas reģiona vajadzībām”, iepirkuma identifikācijas Nr. VPR/2018/09, rezultātiem,

noslēdz šādu Piegādes līgumu, turpmāk – Līgums:

1. **LĪGUMA PREKŠMETS, TERMIŅŠ**
	1. Pārdevējs pārdod un Pircējs iegādājas degvielu – bezsvina benzīnu 95 E, bezsvina benzīnu 98 E un dīzeļdegvielu (turpmāk arī – Prece) saskaņā ar Tehnisko specifikāciju (Līguma 1. pielikums) un Pārdevēja piedāvājumu (Līguma 2. pielikums), kas ir neatņemamas Līguma sastāvdaļas.
	2. Pircējs pērk Preci Pārdevēja degvielas uzpildes stacijās (turpmāk – DUS) Latvijā, Lietuvā, un Igaunijā, izmantojot Pārdevēja izsniegtas **degvielas elektroniskās norēķinu kredītkartes** (turpmāk – Kartes). Kartes tiek izsniegtas bez maksas un to derīguma termiņš ir spēkā visā Līguma darbības laikā.
	3. Pasūtītājs veic pirkumus pēc nepieciešamības. Preces iepirkuma apjoms un sadalījums pa degvielas veidiem var mainīties, kā arī nesasniegt specifikācijā uzrādītos degvielas apjomus (litros).
	4. Līgums tiek noslēgts uz **24 (divdesmit četriem) mēnešiem** no tā spēkā stāšanās dienas, t.i. līdz **\_\_\_\_\_\_. gada \_\_\_\_. \_\_\_\_\_\_\_** vai līdz Līguma 2.1. punktā noteiktās kopējās summas (bez PVN) apgūšanai.
2. **LĪGUMA CENA UN NORĒĶINU KĀRTĪBA**
	1. Pircējs Līguma darbības laikā pērk Preci par kopējo summu, kas nepārsniedz **40 000** **EUR** (četrdesmit tūkstoši *euro*) + pievienotās vērtības nodoklis 21% 8 400 EUR (astoņi tūkstoši četri simti *euro*), kopā **48 400 EUR** (četrdesmit astoņi tūkstoši četri simti *euro*), turpmāk – Līguma cena. Pasūtītājam līguma izpildes laikā nav pienākuma apgūt visu šajā punktā norādīto Līguma cenu.
	2. Degvielas cena tiek noteikta saskaņā ar degvielas mazumtirdzniecības cenu Pārdevēja DUS, Latvijā, piemērojot atlaidi *EUR* \_\_\_\_ (\_\_\_\_\_\_\_\_*euro*) bezsvina benzīnam 95 E, *EUR* \_\_\_\_ (\_\_\_\_\_\_\_\_*euro*) bezsvina benzīnam 98 E un *EUR* \_\_\_\_ (\_\_\_\_\_\_\_\_*euro*) dīzeļdegvielai no viena litra mazumtirdzniecības cenas bez PVN.
	3. Norēķināšanās par degvielu notiek Pārdevēja DUS, Pircējam izmantojotKartes.
	4. Pārdevējs līdz katra mēneša 15. datumam par Karšu izmantošanu iepriekšējā mēnesī iesniedz Pircējam rēķinu (apmaksas dokumentu). Apmaksas dokuments satur informāciju par visām darbībām, kas veiktas ar katru konkrētu Karti attiecīgajā mēnesī, norādot preču nosaukumu, daudzumu un cenu par vienu vienību, veiktās darbības datumu, čeka numuru, iegādes vietu, kā arī piemēroto atlaidi, kopējo apmaksas summu bez PVN, PVN likmes lielumu un summu ar PVN.
	5. Pārdevējs nodrošina rēķina nosūtīšanu ne tikai elektroniski, bet arī pa pastu. Elektroniski sagatavotam apmaksas dokumentam, kas iesniegts formātā, no kura nav iespējams datus pārnest MS Excel (\*.xls) formātā, klāt tiek pievienota Līguma 2.4. punktā noteiktā informācija MS Excel (\*.xls) formātā.
	6. Pircējs par faktiski iegādāto Preci norēķinās 30 (trīsdesmit) dienu laikā no dienas, kad Pārdevējs iesniedzis Līguma 2.4. punktā noteikto rēķinu, veicot pārskaitījumu Pārdevēja norādītajā bankas norēķinu kontā.
	7. Par samaksas dienu tiek uzskatīta diena, kad Pircējs veicis pārskaitījumu Pārdevēja norādītajā bankas norēķinu kontā.
3. **PUŠU PIENĀKUMI**
	1. Pārdevēja pienākumi:
		1. Pārdevējs apņemas pārdot Pircējam normatīvajos aktos noteiktajām kvalitātes prasībām atbilstošu degvielu;
		2. Pārdevējs nodrošina Pircējam iespēju iegādāties Preci uzreiz pēc Pārdevēja Karšu izsniegšanas brīža Pircējam visās Pārdevēja DUS;
		3. nodrošina Pircējam iespēju iegādāties Preci visās Pārdevēja DUS 24 (divdesmit četras) stundas diennaktī, izmantojot Karti;
		4. Pārdevējs nodrošina patstāvīgu un nemainīgu atlaidi Precei visā Līguma darbības laikā;
		5. **3 (trīs) darba** dienu laikā pēc Karšu informācijas saņemšanas bez maksas izsniedz Pasūtītājam Kartes, to PIN kodus un Karšu lietošanas noteikumus;
		6. gadījumā, ja pēc Karšu piegādes vai Līguma izpildes gaitā Pircējs konstatē bojātu Karti vai Karte tiek nozaudēta, Pārdevējs bez maksas to apmaina pret nebojātu vai izsniedz jaunu Karti **3 (trīs) darba** dienu laikā no Pircēja rakstiska pieprasījuma izdarīšanas dienas;
		7. nodrošina iespēju Kartēm noteikt limitus (diennakts uzpildes limits, mēneša limits, vienreizējās uzpildes limits), atsevišķus degvielas veidus;
		8. nodrošina, ka Pircējs visā Līguma darbības laikā jebkurā diennakts laikā var brīvi Latvijā, Lietuvā un Igaunijā iegādāties degvielu ar Pārdevēja izsniegtajām Kartēm.
	2. Pircēja pienākumi:
		1. pasūtot Pārdevējam Kartes, aizpildīt Kartes pieteikuma veidlapas, norādot Karšu izgatavošanai un turpmākai lietošanai nepieciešamo informāciju;
		2. ievērot Pārdevēja norādījumus, kas attiecas uz Karšu izmantošanu;
		3. samaksāt par Preci Līgumā noteiktajā termiņā;
		4. gadījumā, ja Karte tiek nozaudēta vai tiek sabojāta, Pircējs vai tā pilnvarotā persona par to paziņo Pārdevējam nekavējoties, tiklīdz tas kļūst zināms, rakstveidā pa e-pastu:\_\_\_\_\_\_\_\_\_ un pa telefonu Nr.\_\_\_\_\_\_\_\_  *<tiks precizēts, slēdzot iepirkuma līgumu>.*
	3. Katrs Līdzējs ir atbildīgs par savu saistību pienācīgu un savlaicīgu izpildi.
4. **preces KVALITĀTE**
	1. Preces kvalitātei jābūt apliecinātai ar degvielas ražotāju un izplatītāju sertifikātiem, kuriem jāatbilst Latvijas Republikā spēkā esošajos normatīvajos aktos noteiktajām kvalitātes prasībām.
	2. Pārdevējs apliecina, ka visai piedāvātajai degvielai kvalitāte ir apstiprināta ar normatīvajos aktos noteiktajā kārtībā akreditētas atbilstības novērtēšanas institūcijas izsniegtu atbilstības sertifikātu un garantē pārdotās degvielas atbilstību valstī noteiktajām kvalitātes prasībām, arī gadījumos, kad šādas prasības tiek mainītas.
	3. Pretenzijas par Preces kvalitāti Pircējs iesniedz Pārdevējam rakstveidā. Ja Pārdevējs Pircēja iesniegto pretenziju par Preces kvalitāti neatzīst, jebkurš no Līdzējiem atzinuma sniegšanai par Preces kvalitāti var izmantot sertificētas laboratorijas pakalpojumus. Ja sertificētā laboratorija apstiprina nekvalitatīvas Preces faktu, Pārdevējs sedz Pircēja zaudējumus, kas radušies saistībā ar nekvalitatīvu Preci un ar sertificētās laboratorijas pakalpojumu apmaksu.
5. **LĪDZĒJU ATBILDĪBA**
	1. Par Līgumā noteiktā maksājuma termiņa kavējumu Pārdevējam ir tiesības saņemt no Pircēja līgumsodu 0,1 % apmērā no nesamaksātās summas par katru kavējuma dienu, bet ne vairāk kā 10 % apmērā no nokavētā maksājuma summas.
	2. Ja Pārdevējs neievēro Līgumā noteikto Karšu izgatavošanas, piegādes vai apmaiņas termiņu, tad Pircējs ir tiesīgs saņemt līgumsodu 0,1 % apmērā no Līguma cenas par katru kavējuma dienu, bet ne vairāk kā 10 % no Līguma cenas.
	3. Ja Pārdevējs nenodrošina Preces iegādi atbilstoši Līguma 3.1.3. apakšpunktam, tad Pircējs ir tiesīgs saņemt līgumsodu 50,00 EUR (piecdesmit *euro*) apmērā par katru konstatēto gadījumu, kad Pircējam netika nodrošināta norēķināšanās iespēja ar Karti DUS.
	4. Ja Pārdevējs pārdevis Pircējam nekvalitatīvu vai Līguma noteikumiem neatbilstošu Preci, Pircējs ir tiesīgs saņemt no Pārdevēja līgumsodu 50,00 EUR (piecdesmit *euro*) apmērā par katru šādu konstatēto gadījumu, kā arī atlīdzina visus Pircējam radušos zaudējumus 10 (desmit) darba dienu laikā pēc Pircēja rakstveida pretenzijas nosūtīšanas dienas.
	5. Pircējs ir tiesīgs ieturēt līgumsodu no Pārdevējam veicamā maksājuma, par to rakstveidā paziņojot Pārdevējam.
	6. Līdzēji pilnā apmērā atbild viens otram par zaudējumiem, kas nav atrunāti Līgumā, ja tādi radīti otram Līdzējam ļaunprātības vai neuzmanības dēļ.
6. **NEPĀRVARAMA VARA**
	1. Līdzēji tiek atbrīvoti no atbildības par daļēju vai pilnīgu Līgumā paredzēto saistību neizpildi, ja tā radusies nepārvaramas varas un ārkārtēju apstākļu rezultātā, ko Līdzēji nevarēja paredzēt un novērst racionāliem līdzekļiem. Šeit pieskaitāmi dabas katastrofas, ugunsgrēks, plūdi, zibens, elektropadeves bojājumi, blokāde, karš, jebkuras militāras akcijas, valsts pārvaldes institūciju rīkojumi, lēmumi vai aizliegumi un citi ārkārtēji apstākļi, kā arī pārējie Līdzēju kontrolei nepakļautie apstākļi.
	2. Ja Līdzējs neinformē par šādiem apstākļiem otru Līdzēju saprātīgā laikā un kārtībā, tas zaudē tiesības atsaukties uz šādu apstākļu esamību un ir atbildīga par otram Līdzējam nodarītajiem zaudējumiem.
	3. Līdzējiem šādos apstākļos ir jāveic visi pasākumi, lai pēc iespējas samazinātu iespējamos zaudējumus otram Līdzējam.
	4. Nepārvaramas varas apstākļu esamība ir jāpierāda Līdzējam, kurš uz tiem atsaucas.
7. **STRĪDU IZSKATĪŠANA UN LĪGUMA PIRMSTERMIŅA IZBEIGŠANA**
	1. Līgumu var grozīt vai izbeigt, Līdzējiem savstarpēji vienojoties, un ievērojot Publisko iepirkumu likuma 61. panta noteikumus. Jebkuri Līguma grozījumi tiek noformēti rakstveidā, un kļūst par Līguma neatņemamām sastāvdaļām. Līguma grozījumi stājas spēkā, kad abi Līdzēji tos ir parakstījuši.
	2. Visus strīdus un domstarpības, kas izriet no Līguma, Līdzēji risina savstarpēju pārrunu ceļā. Gadījumā, ja Līdzēji nevar vienoties 15 (piecpadsmit) dienu laikā dienu laikā no strīda rašanās dienas, jebkurš no Līdzējiem ir tiesīgs vērsties Latvijas Republikas tiesu iestādēs strīdus izšķiršanai.
	3. Pircējs vienpusēji var atkāpties no Līguma, par to iepriekš rakstveidā paziņojot Pārdevējam šādos gadījumos:
		1. ja Pārdevējs nenodrošina Preču iegādi atbilstoši kādai no Līgumā vai Tehniskajā specifikācijā noteiktajām prasībām pēc Pircēja rakstveida brīdinājuma nosūtīšanas;
		2. ja Pārdevējam beidzas degvielas iegādei nepieciešamo atļauju (licenču) derīguma termiņš un tas netiek pagarināts vai minētās atļaujas (licences) Pārdevējam tiek anulētas;
		3. pasludināts Pārdevēja maksātnespējas process vai uzsākts Pārdevēja likvidācijas process;
		4. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas.
	4. Pārdevējs vienpusēji var atkāpties no Līguma, ja Pircējs atkārtoti neveic samaksu saskaņā ar Līgumā noteikto kārtību un termiņiem, par to rakstveidā brīdinot Pircēju 5 (piecas) darba dienas iepriekš.
	5. Līguma 7.3. punktā noteiktajos gadījumos Līgums uzskatāms par izbeigtu astotajā dienā pēc Pircēja paziņojuma par vienpusēju atkāpšanos no Līguma izsūtīšanas dienas.
8. **APAKŠUZŅEMĒJU nomaiņaS un**

**jaunu apakšuzņēmēju piesaistes kārtība**

* 1. Pārdevēja piedāvājumā norādīto apakšuzņēmēju nomaiņu un papildu apakšuzņēmēju iesaisti Līguma izpildē drīkst veikt tikai ar Pasūtītāja rakstveida saskaņojumu, norādot iemeslus, un ievērojot Līguma 8. punktā un Publisko iepirkumu likuma 62. pantā paredzētos nosacījumus.
	2. Pircējs nepiekrīt Līguma 8.1. apakšpunktā minētā Apakšuzņēmēja nomaiņai, ja Pārdevēja piedāvātais apakšuzņēmējs neatbilst tām iepirkumā noteiktajām prasībām, kas tika vērtētas, nosakot iepirkuma uzvarētāju.
	3. Pircējs pieņem lēmumu atļaut vai atteikt Apakšuzņēmēju nomaiņu iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma noteikumiem un Publisko iepirkumu likuma noteikumiem.
	4. Pārdevējs koordinē apakšuzņēmēju darbību un uzņemas pilnu atbildību par Preču piegādi, ko snieguši apakšuzņēmēji, izpildes kvalitāti, termiņu, Līguma noteikumu ievērošanu un citiem jautājumiem, kas attiecas uz Līguma izpildi.
	5. Pārdevējs uzņemas pilnu atbildību par veiktajiem norēķiniem ar tā piesaistītajiem apakšuzņēmējiem, t.sk. arī Pārdevēja maksātnespējas procesa gadījumā.
	6. Pircējs nav atbildīgs par Pārdevēja nokavētiem vai vispār neveiktiem norēķiniem ar tā piesaistītajiem apakšuzņēmējiem.
1. **NOSLĒGUMA NOTEIKUMI**
	1. Ja kāds no Līguma noteikumiem zaudē spēku normatīvo aktu grozījumu gadījumā, Līgums nezaudē spēku tās pārējos punktos, un šajā gadījumā Līdzēju pienākums ir piemērot Līgumu atbilstoši spēkā esošajiem normatīvajiem aktiem.
	2. Par Līguma grozījumiem un papildinājumiem Līdzēji vienojas rakstiski. Rakstiskās vienošanās kļūst par Līguma neatņemamām sastāvdaļām.
	3. Neviens no Līdzējiem nav tiesīgs nodot savas tiesības un saistības, kas attiecas un izriet no Līguma, trešajai personai bez otra Līdzēja rakstveida piekrišanas.
	4. Līgumā neatrunātajos jautājumos Līdzēji vadās no Latvijas Republikā spēkā esošajiem normatīvajiem aktiem.
	5. Kontaktpersonas Līguma izpildē:
		1. Pircējs pilnvaro *vārds, uzvārds, amats* \_\_\_\_\_\_, tālr. \_\_\_\_\_\_\_\_\_, e-pasts \_\_\_\_;
		2. Pārdevējs pilnvaro *vārds, uzvārds, amats* \_\_\_, tālr. \_\_\_\_\_\_\_, e-pasts \_\_\_\_\_\_.
	6. Līgums sagatavots un parakstīts 2 (divos) vienādos eksemplāros, pa vienam eksemplāram katram no Līdzējiem. Abiem Līguma eksemplāriem ir vienāds juridisks spēks.
2. **LĪDZĒJU JURIDISKĀS ADRESES UN NORĒĶINU REKVIZĪTI**

PIRCĒJS: PĀRDEVĒJS:

**Vidzemes plānošanas reģions**

Reģistrācijas Nr. 90002180246

Jāņa Poruka iela 8-108, Cēsis,

Cēsu novads, LV-4101

Valsts kase, kods TRELLV22

Konts LV25 TREL 9580 5600 0000 0

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Administrācijas vadītāja

\_\_\_\_\_\_\_\_\_\_\_\_\_\_\_\_\_\_\_\_\_\_

1. Informāciju iekļauj pēc Pretendenta izvēles. [↑](#footnote-ref-1)
2. Pretendents norāda tehniskās specifikācijas prasībām atbilstošas degvielas mazumtirdzniecības cenu (bez atlaides un bez PVN) DUS Cēsu pilsētas administratīvajā teritorijā, kas ir tuvākā Pasūtītāja juridiskajai adresei – Jāņa Poruka iela 8-108, Cēsis, LV-4101, attiecīgajā datumā.

Ja minētajā datumā attiecīgajā attiecīgās DUS degvielas mazumtirdzniecības cena (bez atlaides) ir mainījusies, Pretendents norāda tās dienas augstāko cenu (bez PVN). [↑](#footnote-ref-2)
3. Pretendents norāda viena tehniskajā specifikācijā norādītajam prasību līmenim atbilstoša degvielas litra mazumtirdzniecības cenu ar pretendenta piedāvāto atlaidi. [↑](#footnote-ref-3)